Μπαρδάκι Αρκαδίας

Το Μπαρδάκι είναι οικισμός της Πελοποννήσου στην Περιφερειακή Ενότητα Αρκαδίας.

 Γενικά στοιχεία 
Το Μπαρδάκι είναι κτισμένο σε μικρή απόσταση από τον ποταμό Αλφειό σε μια καταπράσινη και γεμάτη καλοποτισμένα δένδρα λόγω της υγρασίας του ποταμού. Το Μπαρδάκι απέχει περίπου 25 χλμ. Δ.-ΝΔ. από τη Δημητσάνα (έδρα του δήμου) και 5 χλμ. ΝΔ. από τον Κοκκορά και είναι ο πιο απομακρυσμένος και νοτιότερος οικισμός της Ηραίας.

Πρώτη αναφορά του χωριού έχουμε γύρω στο 1734, ενώ αναφορές στον πληθυσμό του έχουμε από το 1829. Κοντά του, την εποχή εκείνη, αναφέρεται και ο οικισμός Πέτα ή Λαγαύτι.

Το Μπαρδάκι έχει υψόμετρο 100 μέτρα από την επιφάνεια της θάλασσας. Σύμφωνα με την απογραφή του 2011 είχε 7 μόνιμους κατοίκουςΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10742 (σελ. 268 του pdf) ενώ με την παλαιά απογραφή του 2001 είχε 17 κατοίκους. Χτισμένο στη παραποτάμια κοιλάδα του Αλφειού, στο παρελθόν αποτέλεσε αναμφίβολα ένα εμπορικό πέρασμα που ένωνε όλα τα περίχωρα του πρώην δήμου Ηραίας. Με το σχέδιο Καλλικράτης υπάγεται πλέον στον Δήμο Γορτυνίας.

Η οικονομική του ανάπτυξη βασίστηκε στη γεωργία και τη κτηνοτροφία εδώ και πάρα πολλά χρόνια. Στη τοποθεσία ''Πέτα'' (15 λεπτά με τα πόδια από το χωριό) βρίσκεται η πλειονότητα των κτημάτων όλων των Μπαρδακιωτών και όχι μόνο, όπου έχουν καλλιεργηθεί κυρίως ελιές. Από εκεί προκύπτει και το εισόδημα των ελαχίστων πλέον κατοίκων.

Κοντά στο Μπαρδάκι βρίσκονται τα ξωκκλήσια του Αγίου Νικολάου και του Αγίου Αθανασίου σε πανέμορφες τοποθεσίες. Σε απόσταση μόλις 4 χιλιομέτρων ανατολικά από το χωριό βρίσκεται ο γειτονικός οικισμός Ριζοσπηλιά. 

 Παραπομπές 

Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας